text: [{"text_idx": "#000003", "text": "23 a\u0301ra gamla havnadaman hevur hesa vikuna vant saman vi\u00f0 besta kvinnuli\u00f0num hja\u0301 Haukum. Venjingarnar eydna\u00f0ust sera v\u00e6l, og st\u00f8\u00f0i\u00f0 er h\u00f8gt. Tey i\u0301 i\u0301slendska felagnum eru hugtikin av fer\u00f0ini, neyvu skotunum og kropsligu styrkini hja\u0301 Turi\u00f0."}, {"text_idx": "#000004", "text": "Haukar er eitt av toppli\u00f0unum i\u0301 i\u0301slendsku kvinnudeildini. Li\u00f0i\u00f0 var n\u00e6r vi\u00f0 at vinna i\u0301slendska meistaraheiti\u00f0 i\u0301 a\u0301r, men enda\u00f0i fy\u0301ra stig aftan fyri meistararnar u\u0301r Vali, ti\u0301 Valur vann avgerandi innanhy\u0301sis dystin millum li\u00f0ini i\u0301mo\u0301ti kappingarloki. Haukar hevur hondbo\u0301ltsh\u00f8ll, har pla\u0301ss er fyri 2.000 a\u0301sko\u00f0arum."}, {"text_idx": "#000005", "text": "Fyri f\u00f8royskan hondbo\u0301lt er avtalan millum Haukar og Turi\u00f0 go\u0301\u00f0 ti\u0301\u00f0indi. Ein av ty\u0301\u00f0andi t\u00e6ttunum at menna f\u00f8royskan hondbo\u0301lt er, at f\u00f8royskir sp\u00e6larar fara uttanlands at royna seg. I\u0301sland er sto\u0301r hondbo\u0301ltstjo\u0301\u00f0 vi\u00f0 dru\u0301gvum altjo\u0301\u00f0a royndum, og m\u00f8guleikarnir at mennast har eru go\u0301\u00f0ir."}, {"text_idx": "#000006", "text": "Venjari hja\u0301 Haukum er Eli\u0301as Ma\u0301r Halldo\u0301rsson, sum fyri fa\u0301um d\u00f8gum si\u0301\u00f0an var\u00f0 kosin hja\u0301lparvenjari hja\u0301 i\u0301slendska kvinnulandsli\u00f0num aftrat venjarastarvinum hja\u0301 Haukum."}, {"text_idx": "#000007", "text": "I\u0301slendska landskappingin byrjar um ha\u0301lvan september, og kvinnuli\u00f0i\u00f0 hja\u0301 Haukum fer a\u0301 venjingarlegu i\u0301 Spania i\u0301 august."}, {"text_idx": "#000010", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000013", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]